Toate armele americane trimise în Ucraina vor fi distruse, avertizează Rusia
Purtătoarea de cuvânt a Ministerului de Externe al Rusiei a declarat că forțele sale vor distruge toate echipamentele militare americane furnizate Ucrainei, relatează Sky News.
Maria Zaharova a făcut aceste comentarii în cadrul unui briefing de presă la Moscova.
Avertismentul vine după ce secretarul de stat american Antony Blinken le-a spus liderilor ucraineni de la Kiev că, în ciuda unei întârzieri de luni de zile, mai mult armament american va veni, iar o parte a ajuns deja.
Pachetul de ajutor al SUA pune deoparte 61 de miliarde de dolari pentru Ucraina, din care o mare parte va fi destinată refacerii artileriei și sistemelor de apărare aeriană, care s-au epuizat grav.
De asemenea, Zaharova a luat în vizor încercările Occidentului de a folosi activele rusești înghețate în beneficiul Ucrainei.
Ea a spus că acest lucru ar încălca legislația rusă și ar risca să submineze sistemul financiar internațional.
În cazul în care activele rusești din SUA ar fi confiscate, ar putea însemna un ajutor suplimentar de 5 miliarde de dolari pentru Ucraina, provenit din deținerile Băncii Centrale a Rusiei.
Cu toate acestea, este puțin probabil ca SUA să confiște activele fără acordul celorlalți membri ai G7 și al Uniunii Europene.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank